Tuzfal

= H.323 és a tűzfalak =

Ez a dokumentum tűzfal adminisztrátorok számára készült. Amennyiben javaslata van a dokumentummal kapcsolatban, kérjük keressen meg minket a [mailto:video-admin@niif.hu video-admin@niif.hu] e-mail címen.

Miért nehéz ügy a H.323 és a tűzfalak együttműködése?

 * H.323 egy rendkívül komplex protokoll-rendszer. A protokoll üzenetek ASN.1-gyel kódoltak, ezek vizsgáltata/visszafejtése rendkívül erőforrás-igényes a tűzfalak és NAT eszközök számára.
 * Több fix és dinamikusan allokált TCP és UDP protot használ (H.245, RTP/RTCP az audió és videó stream-ek számára).
 * NAT használata esetén a NAT eszközök döntő hányada nem ismeri a H.323 protokollt, így képtelen teljesíteni a címfordítással járó követelményeket (IP címek átírása a protokoll-üzenetekben).

Milyen részei vannak a H.323 protokoll-rendszernek?
A H.323 fontosabb elemei:
 * H.225:
 * RAS (Registration, Admission and Status): a végpont és a gatekeeper közötti jelzések (regisztráció, hívás-engedélyezés, stb.).
 * Q.931: Hívásfelépítés jelzés-rendszer.
 * H.245: Hívás-vezérlés (végpontok képességeinek egyeztetése, hívás közbeni változtatások, stb.).
 * RTP/RTCP: audió és videó stream-ek szállítása és a hozzá tartozó vezérlő protokoll.



Milyen portokat használ a H.323?
A H.323 egyes alkotórészei (H.225, H.245 és RTP) az alábbi portokat használják:

A dinamikus portok (1024-65535) allokációja az eggyel "alacsonyabb" szintű protokoll-kommunikációban történik (pl. H.245 esetén a Q.931, az RTP esetében a H.245 üzenetekkel).

Mit tegyek a tűzfallal?
Amit mindenképpen ki kell nyitnunk:
 * RAS és Q.931 portok mindkét irányban
 * RTP portok: Mivel az RTP portok dinamikusan osztódnak ki, így itt nehéz dolgunk van. A videókonferencia végpontok általában megengedik a port-tartomány korlátozását, pl. 4-8 portra. írjuk elő a fix porttaromány használatát felhasználóink számára, így nem kell felesleges biztonsági kockázatot vállalnunk (ld. példák).
 * A H.245 üzeneteket fix porthasználat esetén a Q.931-es kapcsolatban tunnelezik az eszközök, így - elvileg - ezzel nem kell foglalkoznunk.

Néhány példa
Például Polycom ViewStation FX esetén navigáljunk az alábbi menüponthoz:

 System Info Admin Setup (ha van, akkor admin jelszó megadása) LAN/H.323 LAN/Intranet Firewall/LAN Connection

Use Fixed Ports: (pipa, és meg kell adni TCP és UDP fix címtartomány kezdetét, ami alapértelmezésben 3230) 

Polycom VSX 7000 végpont esetén:

 System Admin Settings (ha van, akkor admin jelszó) Network IP        Firewall

Fixed ports (pipa, TCP esetén 3230-3235, UDP esetén 3230-3253 az alapértelmezett) 

A hardveres végpontok gyakran tartalmaznak belső MCU-t (azaz maguk tudnak max. 4-6 kliens számára osztott képernyős módban működni). Egyetlen pont-pont videókapcsolat esetén minimálisan 8 RTP (UDP) portra lesz szükségünk (1-1 az audió, videó, content és far-end camera control számára, továbbá a 4 RTCP csatorna). A belső MCU használatakor számítsunk arra, hogy ennek a többszörösére lesz szükség (csatlakozott végpontok száma x 8 port).

Polycom PVX szoftveres videókonferencia kliens esetén (Preferences menü, csavarkulcs ikon bal felül, ld. ábra):

 Network Behind a NAT/firewall Specify external IP address (itt vagy autodetect (UPnP) vagy manuális IP megadás)

Network Ports Media port range (UDP and TCP): (alapértelmezésként a 3230-3237 tartomány van beállítva, ezt kell a tűzfalon is megnyitni) Use UPnP port forwarding: (UPnP használata esetén)





Mi a helyzet a NAT-tal?
A H.323 kommunikáció kétirányú (kimenő és bejövő hívások), így a következő konfigurációt kell alkalmaznunk:
 * Fix címfordítás beállítása (egy-egy hozzárendelés),
 * Fix port-fordítás beállítása (ajánlott a fent részletezett port-tartomány szűkítést alkalmazni),
 * A végpont számára allokált publikus cím beállítása a videókonferencia eszközben (külső cím) vagy UPnP használata.

Tipikus tűzfal hibák
Az alábbi tipikusan tűzfalak és/vagy NAT által okozott hibák:
 * A végpont nem tud regisztrálni a gatekeeperhez: nincs nyitva a H.225 RAS port.
 * A hívás kicseng (sokszor), de nem épül fel: a tűzfal nem engedi át megfelelően (mindkét irányban) a hívás-felépítéshez szükséges üzeneteket (H.225 Q.931).
 * A hívás felépül, de nincs kép és/vagy hang (aszimmetrikus is lehet, azaz egyik végponton minden jónak tűnik): az RTP/RTCP portok nincsenek megfelelően kinyitva.

Proxy gatekeeper
A proxy gatekeeper egy elegáns megoldás a tűzfal és NAT átjárhatóság biztosítására. A tűzfal belső oldalára elhelyezett proxy módban működő gatekeeper tulajdonképpen egy alkalmazás szintű gateway-ként funkcionál. Ebben az esetben egy adott szervezetnek saját gatekeeper-t kell működtetnie (ilyenkor különálló GDS számtartomány igénylése is szükséges ehhez). Proxy gatekeeper megvalósításakor az ingyenes GnuGk használata ajánlott. Bővebb információ és konfigurációs példák itt.

NIIF szolgáltatás-specifikus dolgok
Directory szolgáltatás (GAB, Global Address Book): 3601 TCP port megnyitása a gab.vvc.niif.hu gép felé.

Szoftver upgrade: Amennyiben Ön NIIF tulajdonú eszközzel rendelkezik, igény lehet a végpont (általunk elvégzett) szoftver-frissítésére. Ehhez a következő tűzfal-konfiguráció módosításokat kell életbe léptetni:
 * FTP: 20, 21 TCP (active FTP)
 * HTTP: 80 TCP
 * SNMP: 161,162 UDP
 * A fentieket elegendő a 193.6.222.0/25 (menedzsment) tartomány felé engedélyezni.